Tuková bunka

Tuková bunka alebo adipocyt sa vo väzive vyskytuje buď jednotlivo alebo v malých skupinách. Má schopnosť vytvárať a hromadiť tuk, a to buď v jednej veľkej kvapôčke (unilokulárne tukové tkanivo), alebo v podobe množstva menších kvapôčok (multilokulárne tukové tkanivo). Univakuolárne tukové bunky vytvárajú biele tukové väzivo, ktoré predstavuje bežný typ tukového väziva väčšiny cicavcov. Multivakuolárne tukové bunky sú súčasťou hnedého tuku, ktorý sa vyskytuje hlavne u zimných spáčov a u mláďat cicavcov.

V minulosti boli považované za premenené fibroblasty, no zistilo sa, že nie všetky fibroblasty sú schopné premeny na tukové bunky. Pravdepodobne sa preto vyvíjajú z nediferencovaných buniek mezenchýmu.

 Pozri aj 

 hnedý tuk

 Iné projekty 

Kategória:Typy buniek